เลือกสี การผสมสีเทอร์คอยส์ให้อ่อนจาง การผสมสีเทอร์คอยส์ให้สดใส
"เทอร์คอยส์" โดยทั่วไปแล้วจะหมายถึงสีฟ้าและเขียวที่ผสมกันออกมาดูเด่นชัดและสดใส อย่างไรก็ตาม คุณก็สามารถผสมเฉดสีเทอร์คอยส์ได้หลายๆ เฉดตามสเปกตรัมมันได้อยู่ดี อย่างเช่น เพิ่มสีขาวหรือเทาอ่อนหยดเล็กๆ ลงไปเพื่อให้ได้เทอร์คอยส์สีซีดๆ อ่อนๆ หรือใช้สีฟ้า เขียว และเหลืองสว่างๆ ผสมให้ออกมาเป็นสีเทอร์คอยส์ที่ดูสะดุดตา โดยเลือกว่าจะอยากให้สีออกมาสดใสขึ้นหรืออ่อนลง ชนิดของสีไม่ค่อยส่งผลอะไรมากนัก ไม่ว่าจะเป็นสีอะคริลิค สีน้ำมัน สีน้ำ ฯลฯ แต่ถ้าจะผสมให้ออกมาเข้ากันง่ายๆ ก็ควรใช้สีชนิดเดียวกัน ลองหาซื้อสีจากร้านออนไลน์หรือร้านที่ขายอุปกรณ์เกี่ยวกับศิลปะดูสิ ลองมองให้ดีๆ ล่ะ คุณอาจจะเจอสีเทอร์คอยส์สำเร็จรูปที่วางขายอยู่แล้วก็เป็นได้ ถ้าคุณใช้สีเทอร์คอยส์ตั้งแต่แรกเลย เวลาผสมสีอื่นๆ อย่างสีฟ้า เขียว ขาว หรือเหลือง ก็จะได้ใช้สีเหล่านี้น้อยลงเพื่อเปลี่ยนสีนั่นเอง  ถ้าคุณเป็นมือใหม่ด้านการใช้สี แนะนำให้เริ่มที่สีอะคริลิคเลย สีอะคริลิคเป็นชนิดสีที่ผสมง่าย และสามารถหาซื้อแบบที่เป็นขวดบีบเล็กๆ ราคาถูกได้ ถ้าคุณไปหาซื้อสีที่ร้านขายอุปกรณ์ด้านศิลปะ ให้ถามพนักงานเลยว่าสีไหนที่จะผสมออกมาเป็นสีเทอร์คอยส์ได้ดี บางทีพนักงานอาจแนะนำสีเขียวและสีฟ้าในเฉดที่เหมาะกับการนำมาผสมสีให้ได้สีที่คุณต้องการก็เป็นได้ แต่ถึงอย่างนั้นก็อย่าได้วางใจร้อยเปอร์เซ็นต์ ให้ศึกษาให้รู้เฉดสีที่ต้องการก่อนเข้าไปในร้านจะดีที่สุด ถ้าคุณอยากได้สีเทอร์คอยส์เฉดอ่อนๆ ซีดๆ ก็ให้ผสมสีฟ้ากับเขียวเข้ากับสีขาวหรือเหลือง โทนของสีขาวหรือเหลืองที่ใช้จะส่งผลกับสีที่ออกมาอย่างมาก ฉะนั้นให้เลือกสีที่เข้ากับโทนหรือสไตล์ในแบบที่คุณต้องการไว้ก่อนเลยแล้วกัน ตัวอย่างเช่น คุณอาจเลือกสีขาวโทนที่ดูอบอุ่นเป็นพื้นของสีเทอร์คอยส์ของน้ำทะเล แล้วเลือกสีขาวที่ดู "สังเคราะห์" ทื่อๆ ในการผสมเพื่อระบายดาวเคราะห์สีเทอร์คอยส์ที่เหน็บหนาวและห่างไกล ใช้สีไซแอน สีโคบอลต์ สีเซรูเลียน หรืออัลตรามารีน พวกสีฟ้าที่ไปทางเขียนมากกว่าจะเป็นม่วงนั่นเอง ภายในเม็ดสีแต่ละเม็ดต่างก็มีสีอื่นๆ อย่างละเล็กน้อยซ่อนอยู่ นั่นหมายความว่าสีแต่ละเฉดก็ต่างมีแนวโน้มที่จะผสมเข้ากับสีอื่นๆ ได้ สีเทอร์คอยส์มีพื้นฐานมาจากการผสมระหว่างสีฟ้ากับเขียว ฉะนั้นก็ควรใช้สีฟ้าที่ออกไปทางเขียวตั้งแต่แรกเลยจะดีกว่า โดยคุณสามารถมองตาเปล่าก็เดาออกได้ว่ามันไปในทางสีไหน สีฟ้าเขียวก็คือไปทางสีเขียว ส่วนสีฟ้าม่วงจะไปในทางสีแดง  สีฟ้า Phthalo และสีเขียว phthalo เป็นหนึ่งในสีที่มักนำมาผสมเป็นสีเทอร์คอยส์ที่สุด สีฟ้า Phthalo (ย่อมาจากสี phthalocyanine) จะมีโทนไปทางเขียวหนัก ฉะนั้นจึงเหมาะกับการนำมาผสมเป็นเทอร์คอยส์ และสีที่วางขายหลายๆ นี่ห้อก็จะมี "สีฟ้า phthalo" อยู่ด้วย  สีฟ้าย่อมมีส่วนผสมของเม็ดสีแดงหรือเม็ดสีเขียวอยู่ด้วย ถ้าใช้สีฟ้าที่ค่อนไปทางเขียว ก็ย่อมมีเม็ดสีสีเขียวมากกว่าสีแดง ส่วนสีฟ้าแบบอื่น (ปกติจะเป็นเน้นไปทางสีม่วง) ก็จะไปมีสีแดงมากกว่า และแน่นอนว่าเหมาะกับการนำมาผสมสีเทอร์คอยส์น้อยกว่า มันไม่มีเม็ดสีฟ้า"บริสุทธิ์"หรอก สีฟ้าสามารถเป็นสีเขียวสวยๆ ได้ (เมื่อผสมกับสีเหลือง) และเป็นสีม่วงสวยๆ ได้ (เมื่อผสมกับสีแดง) นั่นก็เพราะสีฟ้าจะมีเฉดไปทางสีแดงกับสีเขียว ขึ้นอยู่กับสารเคมีที่ไม่บริสุทธิ์ในเม็ดสีแต่ละเม็ด ถ้าคุณอยากผสมสีเทอร์คอยส์ที่เฉดไปทางสีจางๆ ให้เริ่มด้วยสีขาวหรือสีฟ้าอ่อนมากๆ สีขาวจะเป็นส่วนหลักของสีที่ผสมเลยล่ะ ฉะนั้นใช้สีขาวให้เยอะๆ ตามที่คิดว่าต้องใช้ได้เลย หรือบางทีอาจมากกว่านั้นอีกนิดหน่อย และถ้าอยากได้เฉดที่เข้มกว่านั้นอีกนิดหน่อยก็ให้ใช้เป็นสีขาวเกือบเทาแทน สีเทอร์คอยส์จะมีเม็ดสีฟ้ามากกว่าสีเขียว ฉะนั้นให้ใช้สีฟ้ามากกว่าสีเขียวเป็นสองเท่า จะลองปรับอัตราส่วนดูเองก็ได้ แต่อัตราส่วน 2:1 จะเป็นพื้นฐานให้ไงล่ะ  ถ้าเพิ่มสีเขียวไปอีกหน่อย อย่างอัตราส่วนสีฟ้าต่อสีเขียวเป็น 2:1.5 คุณก็จะได้สีเทอร์คอยส์น้ำทะเลลึก แล้วถ้าลดสีเขียวลงอีกหน่อย (น้อยกว่าอัตราส่วน 2:1) ก็จะได้สีเทอร์คอยส์ที่เกือบจะเป็นสีฟ้านั่นเอง ถ้าอยากได้เฉดสีที่สว่างขึ้น ก็ให้ใส่สีเหลืองด้วยอีกนิด ลองอัตราส่วนสีเหลืองต่อสีฟ้าเป็น 1:5 หรือ 1:6 แล้วผสมสีเหลืองเข้าไปกับสีฟ้าและสีเขียว เติมสีขาวลงไปสักนิดถ้าเฉดสีสดใสเกินไป สีขาวจะทำให้สีเทอร์คอยส์ดูอ่อนจางลง ไม่เข้มเกินไป เมื่อได้สีเทอร์คอยส์มาแล้ว ก็ใช้ระบายได้เลย แต่ต้องให้แน่ใจว่าเป็นสีเทอร์คอยส์ที่คุณต้องการจริงๆ นะ คุณสามารถใช้แปรงอันเดียวกับที่ผสมสีทาได้เลย แต่ถ้าให้ดีก็ควรล้างก่อนเพื่อให้สีออกมาสม่ำเสมอกัน ถ้าคุณอยากจะผสมสีเทอร์คอยส์เพิ่ม ก็ต้องผสมอัตราส่วนของแต่ละสีให้เท่ากันเป๊ะๆ เหมือนครั้งแรกด้วยนะ ถ้าคุณเติมสีฟ้า/เขียวเพิ่มระหว่างกำลังทาสีอยู่ แต่ไม่สามารถผสมให้ได้อัตราส่วนเท่าครั้งแรก แนะนำให้ผสมสีใหม่เยอะๆ แล้วทาทับสีเทอร์คอยส์เดิมให้เท่ากันไปเลย
เลือกว่าอยากได้สีเทอร์คอยส์เฉดไหน. ซื้อสีฟ้าและสีเขียว. ซื้อสีขาว และ/หรือสีเหลือง เพื่อใช้ผสมสีให้อ่อนลง. ใช้สีฟ้าออกไปทางเขียว. ใช้สีขาวเป็นสีตั้งต้น. ใช้อัตราส่วนสีฟ้าต่อสีเขียวเป็น 2:1. ระบายสี.
https://www.wikihow.com/Mix-Colors-to-Get-Turquoise https://www.wikihow.com/Mix-Colors-to-Get-Turquoise https://www.wikihow.com/Mix-Colors-to-Get-Turquoise
Picking Paints Mixing a Pale Turquoise Mixing a Bright Turquoise